Неопходно је да се прво добро распиташ које су то специфичности дуалног модела образовања, као и која је разлика између класичног и дуалног модела. Избор средње школе је и те како сложен задатак, јер током основне школе још увек можда немаш довољно представе о томе шта је најбољи избор за тебе, док родитељи не могу баш увек пронаћи најадекватније решење за тебе. Управо због тога у основним школама постоји програм професионалне оријентације, који доста може да ти помогне у самом процесу одлучивања о упису у средњу школу. Такође, и током средње школе постоји сличан програм подршке ученицима за који су задужени тимови за каријерно вођење и саветовање. Уколико те интересује нешто више о овој теми, кликни овде за више информација.